Motšhotšhisi o akaretša molato wa mmušo gomme a fa mabaka a gore ke ka lebaka la eng mosekišwa a swanetše go bonwa molato. Moemedi wa mosekišwa o fa dintlha tše bohlokwa tša tšhireletšo le go akaretša gore ke ka lebaka la eng kgoro e sa swanela go bona mosekišwa molato. Ka ge Mmakgowa a fentše Kadiaka ka go ngala ka gae, Kadiaka o beile marapo fase, ga go sa na taolo ka lapeng. Mmakgowa le Maime ba dula ka tokologo ka ga Kadiaka. Mmakgowa o thomile go bonala gore o imile eupša Maime ga a lemoge selo. Le yena mongmpa ga a itsebe gore o eme kae. O hlobaetšwa ke dikwero tša baithuti ge ba re o na le dithama ebile ke nkgokolo. Taba ye e tsošwa kege Maime a mmotša gore o a golagola nakong ya ge ba bapala ka mesamelo ka ntlong ya Kadiaka. Lekgarebe le le thomile go patwa ke diaparo. Gape o lapa ka pela ge ba dutše ba lelekišana ka ntlong. Lethabo le tingwa ke megopolo ye ya go tlišwa ke papadi gomme o phula sello se segolo, o tlaletša lesogana la gagwe.